**Generalforsamling i Hammel & Omegns Jagtforening 2019.**

**Afviklet den 5. februar 2019 i kulturhuset Inside, Hammel**.

**Formandens beretning**:

Jeg vil hermed gerne byde Jer alle velkomne til dette års Generalforsamling i Hammel & Omegns Jagtforening, - her i de hyggelige omgivelser i Inside.

-

Vi gentager hermed succesen fra sidste år, hvor vi mødte 21 medlemmer op. Vi havde en hyggelig aften sidste år med god mad og sjove jagthistorier.

I år kan jeg se, at vi er mødt xx medlemmer, så det er et fint fremmøde.

Pt. er vi nu 75 medlemmer i foreningen.

Sidst på året modtog vi 2 triste beskeder om dødsfald af medlemmer af vores forening.

En af vore helt gamle medlemmer Orla Østergaard Jensen er afgået ved døden og den 21. december døde vores medlem Erik Duelund, som døde efter en kamp med kræftsygdom. Han blev kun 55 år.

Orla og Erik var gode kammerater og vellidte blandt alle.

Jeg vil gerne bede Jer om at rejse Jer op, og lad os holde et minuts stilhed til ære for Orla og Erik.

– TAK -.

---

I bestyrelsen har vi besluttet at fortsætte i samme tråd med, at Hammel Jagtforeninger en ”hvilende forening”, med de få aktiviteter, som vi har.

Der har på det seneste været en dialog med Hadsten Jagtforening om samarbejde blandt andet omkring kurser. Det er i sin spæde start, så vi må se, om det udvikler sig. Spændende – det skal i nok høre nærmere om på hjemmesiden eller næste års generalforsamling.

Det vil sige, at dukker der noget interessant op, så bliver der givet besked om dette på hjemmesiden.

Det kan som i år være arrangementet om foredraget om Mårhunde, som vi skal ind til om lidt.  
Vi har forsøgt at udbrede det lidt, så andre får glæde af foredragsholderne. Det har vist sig at være en succes, og er tilmeldt 20 tilhører. som kommer fra andre jagtforeninger, - ja - helt fra Aarhus og foreninger omkring Hammel.

I det forgangne år har vi haft et medlem på Statsjagt.

Jeg vil også gerne slå et slag for, at I – hvis I ikke allerede har gjort det – går ind på Danmarks Jægerforbunds hjemmeside under Medlemsinfo, hvor I kan opdatere Jeres eventuelle nye mailadresse og telefonnumre.

Det gør det nemmere for os at formidle kontakt til Jer, så husk det lige, hvis der er ændringer.

Vores nysponserede Bukkepokal fra Sparekassen Kronjylland har nu allerede 2 indgraverede navne – sidst med Eigil Jørgensen for hans flotte opsats.

Vi skal om lidt kåre sidste års råbuk, så et nyt navn kan komme på pokalen.

Ligesom de sidste 4 år har vi udlodning af gavekort, som kan benyttes som et tilskud til en jagtrejse ved büròet Limpopo og Diana Jagtrejse.

Det er igen lykkes at få gavekortene til en rigtig god pris gennem Diana’s konsulent Lars Storgaard

Sidste år har 2 medlemmer gjort brug af rejsegavekortet til en fin tur til Polen på en hundyrsjagt.

Skulle der være nogen, som sidder og brænder inde med ideer eller lign., så er i velkomne til at komme med dem.

Det vil da også være muligt selv, at arrangere noget for vores medlemmer. I kan sagtens komme til bestyrelsen og anmode om tilskud til en sådan idè.

Bestyrelsens henstilling er, at vi fortsætter som hidtil og som en ”hvilende forening, og at vi også til næste år kan mødes på denne festlige måde til hyggeligt samvær.

Så vil jeg godt lige fremhæve Ejners arbejde for foreningen og arbejde med aftenens arrangement. Tak Ejner

Håber vi får en god og hyggelig aften.

På formandens vegne – Max Borlum Petersen

/Ejnar Albertsen